Дана 28. јуна 1113. године Балдуин доживљава пораз у близини Тиберијаса у бици код Ал-Санабре од стране Мавдуда, атабега Мосула и Тугтигина, емира Дамаска. Дозволио је да га намаме на борбу и натерају да први безглаво нападне. Након Мавдудовог убиства од стране асасина, Тугтигин са Балдуином склапа мир. Код Тиберијаса ће се за седамдесет година одиграти слична битка. Крсташе ће предводити краљ Гај Лизињански, а муслимане много познатији вођа од Мавдуда - велики Саладин. Овога пута ће крсташка грешка бити фатална. Те исте 1113. године Балдуин се поново жени. Своју бившу жену је отерао, а за нову одабрао Аделаду дел Васто.